Вена бер нисә быуат буйы Европаның музыкаль башҡалаһы тип иҫәпләнә, бында  Людвиг ван Бетховен һәм  Франц Шуберт рухы йәшәй,  70-се йылдарҙа бында А. Брукнерҙан тыш Иоганнес Брамс йәшәй, Вена музыка һөйөүселәр йәмғиәте концерттарында ул ваҡыттағы иң яҡшы дирижёрҙар, шул иҫәптән, Ханс Рихтер,  Вена император операһында Аделина Патти, Паолина Лукка йырлай, ә  Вена урамдарында йыш яңғыраған халыҡ йырҙары һәм бейеүҙәре Малерға ижадҡа илһам бирә.  1875 йылдың көҙөндә Австрия башҡалаһына  Рихард Вагнеркилеүе бындағы музыка һөйөүселәр донъяһын ҡуҙғытып ебәрә. Малер  Вагнер менән Брамс музыкаһын яратыусылар араһындағы низағтың шаһиты була. Уның  ля-минор квартетында (1876) Брамсҡа оҡшарға тырышыу, дүрт йылдан һуң үҙе яҙған шиғырға «Жалобная песнь» кантатаһында инде Вагнер менән Брукнер тәьҫире һиҙелә.